b"\n_START_ARTICLE_\nRegne de Pillalamarri\n_START_PARAGRAPH_\nEl regne de Pillalamarri fou creat per Kata II Senani Reddy  a la segona meitat del segle XII (vers 1160).\n_START_SECTION_\nHist\xc3\xb2ria\n_START_PARAGRAPH_\nQuan Rudra I va pujar al tron Kakatiya (a la mort de Prolaraja II) entre 1158 i 1163, aviat va atacar el regne de Kandur i el va ocupar. Kata Senani va participar en les operacions militars. M\xc3\xa9s tard Rudra I (tamb\xc3\xa9 apareix com Rudradeva) va combatre contra el regne de Polavasa, el va derrotar igual que a l'ex\xc3\xa8rcit de Jagaddeva, fill de Medaraja, de la dinastia Venugontakula de Madhava, que acudia en ajut del rei de Polavasa. M\xc3\xa9s tard Rudra I va conquerir totes les terres dels Txalukies de Kalyani m\xc3\xa9s amunt de Zaheerabad i les va annexionar al seu regne. Durant aquestes batalles Kata Senani va mostrar valentia i coratge, cosa que va complaure a Rudradeva, que li va cedir les regions de Elukurty, Machapur, Narsampet, Huzoorabad i Mulugu i va fer d'ell el seu m\xc3\xa9s alt governant subordinat. Kata Senani va establir el regne subordinat de Recherla amb Elakurty com a capital. Aquesta regi\xc3\xb3 s'estenia fins a Orugallu. Tamb\xc3\xa9 va posar als seus germans Beti Reddy i Nami Reddy al servei del kakatiya Rudradeva com a generals del seu ex\xc3\xa8rcit. Rudradeva els va cedir (junts) les regions d'Amanagallu, Pillalamarri, Nagulapadu i Miryalaguda. Kata Senani va fer diversos acords amb els seus germans pel govern d'aquests territoris de manera permanent i heredit\xc3\xa0ria. Amb aix\xc3\xb2 la dinastia Recherla va passar a estar formada per dos regnes subordinats. Recherla Kata Senani II que va esdevenir rei a Elakurty fou fam\xc3\xb3s com a primer rei del regne Recherla que va comen\xc3\xa7ar de manera efectiva en ell. El regne de Kata Senani els seus descendents fou conegut com a regne d'Elakurty i les regions dels seus germans Beti i Nami Reddy i els seus descendents foren el regne de Pillalamarri (ja que la capital fou Pillalamarri al districte de Nalgonda). Cinc generacions familiars van regir els regnes._NEWLINE_El primer rei fou Beti Reddy. Estava casat amb Erukasani que fou l'autora de la inscripci\xc3\xb3 de Pillalamarri  que va fer junt amb Beti Reddy, Nami Reddy i una persona anomenada Gochabolla Naidu; conjuntament donaven terres per un estany pel bikkamale Swayambhunatha (senyor) i van fer la inscripci\xc3\xb3 de Somavaram. Betireddy va governar el regne de Pillalamarri amb Amanagallu com a capital, i al mateix temps el rei Kakatiya Rudradeva nomenada a Cheraku Bollaya Reddy com el seu alt governant subordinat a la regi\xc3\xb3 de Jammulur. La inscripci\xc3\xb3 de Maccha Reddy revela que Beti Reddy va construir el temple de Agastheswara a Wadapally. La seva esposa Erukasani va construir el temple d'Erukeswara (derivat del seu nom) i va fer una inscripci\xc3\xb3 sobre ell i tamb\xc3\xa9 va construir un tanc de reg anomenat Eruka Samudra. Beti Reddy va morir probablement poc despr\xc3\xa9s del 1195 en batalla contra el rei Iadava (Seuna) Jaitugi._NEWLINE_A la mort de Beti Reddy el va succeir el seu germa petit Nami Reddy (que estava casat amb Aitambika) del que hi ha tres inscripcions a Pillalamarri i un a Nagulapadu. Va construir el temple de Nameswara a Pillalamarri. Nami Reddy , junt amb el seu cos\xc3\xad, fill de Kama Chamupati i governant de Elakurty, Recherla Rudra Reddy i Cheraku Bollaya Reddy de Jammulur va participar en les batalles lliurades pel Kakatiya Rudradeva a la part costanera d'Andhra. Rudradeva va guanyar la guerra i va capturar les terres dels dos costats del riu Khrishna; despr\xc3\xa9s de la vict\xc3\xb2ria, Gannala Devi, esposa del rei Rudradeva, va emetre la inscripci\xc3\xb3 de Draksharamam. Nami Reddy va morir despr\xc3\xa9s del 1202. _NEWLINE_El va succeir Malla Reddy, fill de Beti Reddy, descrit a la inscripci\xc3\xb3 de Pillalamarri com un bon guerrer i lluitador que va combatre al costat del seu pare. _NEWLINE_Loki Reddy, el seu germ\xc3\xa0 (germanastre ja que era fill de Kamasani, la segona esposa de Beti Redy) el va succeir; va construir un estany que va anomenar  Lokasamudra al poble de Utoor i va deixar una inscription. A la seva mort la successi\xc3\xb3 va passar a la branca de Nami Reddy, representada pels dos fills d'aquest Kat Reddy i Kami (II) Reddy._NEWLINE_Kat Reddy, el gran, va pujar al tron. Va construir dos temples de Xiva (Nameswara i Aiteswara) que van portar noms dels seus parents de la taluka de Suryapet al Nagula Nadu. Kat Reddy estava casat amb Karasani i tenia tres fills: Namaya (Nami Reddy), Kamaya (Kami Reddy) i Mallaya (Malla Reddy). A Kat Reddy el va succeir el seu germ\xc3\xa0 petit Kami Reddy. Va posar al \xc3\xaddol anomenat Kameswaradeva (pel seu propi nom) al poble d'Annavaram el 1258. Estava casat amb Kamasani i tenia dos fills - Ganapati Reddy i Mal Reddy._NEWLINE_Despr\xc3\xa9s de Kami Reddy, els seus dos fills i els fills del seu germ\xc3\xa0 Kat Reddy (Kami, Nami i Malla) van compartir el regne. Van fer donacions en nom dels seuis parents i van emetre inscripcions. El govern de la dinastia va acabar amb ells, ja que no eren guerrers com els seis antecessors. Van ser contemporanis de were contemporaries of Rudramadevi (1261/62-1290/95) i Pratapa Rudra II (1290/95-1323). A la mort de Pratapa Rudra II el regne de Pillalamarri fou ocupat pels mususulmans"